ארמניה באירוויזיון 2019

ארמניה השתתפה באירוויזיון 2019, שהתקיים במאי 2019, בתל אביב, ישראל, עם השיר "Walking Out" בביצוע הזמרת סרבוק. השיר נבחר לאחר שזכה בתחרות פנימית של רשת השידור הארמנית (AMPTV).

 רקע 
קדם לאירוויזיון 2019, השתתפה ארמניה בתחרות האירוויזיון 12 פעמים, מאז השתתפותה הראשונה ב-2006. מיקומה הגבוה ביותר בתחרות עד לנקודה זו הוא המקום הרביעי, אליו הגיעה המדינה בשתי הזדמנויות, באירוויזיון 2008 עם השיר "Qélé, Qélé" בביצוע סירושו, ובאירוויזיון 2014 עם השיר "Not Alone" בביצוע Aram Mp3. ארמניה, עד לנקודה זו, כשלה בניסיונה להעפיל לגמר בשתי הזדמנויות, ב-2011 וב-2018, האחרונה עם השיר "Qami" בביצוע סוואק חנגיאן. המדינה נעדרה מאירוויזיון 2012 עקב מתיחות ארוכת שנים עם המדינה המארחת אזרבייג'ן.

רשת השידור הארמנית, AMPTV, משדרת את האירוע בתוך ארמניה ומארגנת את תהליך בחירת השיר של המדינה. AMPTV אישרה את כוונתה להשתתף באירוויזיון 2019 ב-15 באוקטובר 2018. ארמניה השתמשה בשיטות שונות כדי לבחור את נציגותה בעבר, כמו בחירות פנימיות וקדם אירוויזיון בשידור חי בטלוויזיה כדי לבחור את המבצע, השיר או שניהם שיתחרו באירוויזיון. רשות השידור החליטה לבחור באופן פנימי את הנציגות הארמנית לשנת 2019.

 לפני האירוויזיון 
 בחירת פנימית 
נציגות ארמניה לאירוויזיון נבחרה באופן פנימי על ידי AMPTV. ב-30 בנובמבר 2018 הוכרזה סרבוק כנציגת ארמניה. לאחר חשיפת האמנית, הודיעה רשת השידור על קול קורא להגשת שירים עם מועד אחרון להגשה ב-10 בינואר 2019. בינואר 2019, הודיעה הרשת כי למעלה מ-300 שירים הוגשו על ידי כותבי שירים מרחבי העולם.

השיר "Walking Out", שנכתב על ידי גאריק פאפויאן, והולחן על ידי דייוויד בדליאן והצמד "Lost Capital", הוכרז ב-9 בפברואר כשיר הנבחר, ויצא לאור ב-10 במרץ.

 באירוויזיון 
ארמניה שובצה למחצית הראשונה של חצי הגמר השני שהתקיים ב-16 במאי 2019.

לאחר שפורסמו כל השירים המתחרים לאירוויזיון 2019, הוחלט סדר ההופעות לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ארמניה שובצה כהופעה הראשונה, לפני .

בארמניה שלושת המשדרים של חצאי הגמר והגמר שודרו ב-Armenia 1  וברדיו הציבורי של ארמניה  עם פרשנות מאת אווט ברסגיאן, ו-Aram Mp3, שייצג את ארמניה באירוויזיון 2014. מגיש הצבעת חבר השופטים בגמר מטעם ארמניה היה Aram Mp3.

 חצי הגמר 
סרבוק השתתפה בחזרות טכניות ב-6 וב-10 במאי, ולאחר מכן בעוד שלוש חזרות גנרליות ב-15 וב-16 במאי.

סרבוק הופיעה לבדה על הבמה, כאשר היא לבושה בשמלת מיקרו שחורה ארוכה עם חגורת מותן ומגפיים שחורים באורך מלא. מופע הבמה כלל אפקטים של CGI כגון זכוכית שבורה ואפקטים של להבה פירוטכנית לאורך כל ההופעה. מסכי ה-LED הקרינו קווים אדומים חדים ותאורת הבמה הציגה צבעים שחורים ואדומים עם זרקורים לבנים. את סרבוק ליוו ארבעה זמרי ליווי שניצבו מאחורי הקלעים: ארוויק גריגוריאן, ג'ולייטה גריגוריאן, סארו גבורגיאן, ודייוויד בדליאן, שהשתתף בהלחנת השיר.

בתום משדר חצי הגמר השני הוכרז כי ארמניה לא סיימה את הערב בין עשרת המקומות הראשונים, ולכן כשלה בניסיונה להעפיל לגמר. מאוחר יותר התברר כי ארמניה דורגה במקום ה-16 מתוך 18 מדינות בחצי הגמר עם 49 נקודות; 26 נקודות מהשופטים, ו-23 נקודות מהקהל.

 הצבעה 
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את כל השירים שהתחרו על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר משדר הגמר. חבר השופטים הארמני הורכב מרובן שהיניאן, אריק קארפטיאן, סונה רובניאן, עמליה מרגריאן וטיגראן פטרוסיאן.

 נקודות שהוענקו לארמניה 
 חצי הגמר 

 נקודות שהוענקו על ידי ארמניה 
 חצי הגמר 

 גמר 

 תוצאות הצבעה מפורטות 
+תוצאות ההצבעה המפורטות מארמניה (חצי גמר שני)סדרמדינהשופטיםקהלדירוגנקודותדירוגנקודות0102161011141111160359454658304465635638059798583120678610892170713131212131410108331111127409101210161513151012141391412921121827210471215151513121513131237947112141416161116161415111114151010165166574674210178423238561817171717171711
+תוצאות ההצבעה המפורטות מארמניה (גמר)סדרמדינהשופטיםקהלדירוגנקודותדירוגנקודות01955857456022524242024252403228111618319041712171418172205174101765112062111162120191407121623222322230871324210110922212112921023149710111211821142461416124463125621013182218252524151410131017915261524621128126516163129159225171125251821218318152020192223171969131516101202026262626262618211418861913742251714738472320191511111621243107534738251915221314181012613231923132013

 ראו גם 
 ארמניה באירוויזיון
 אירוויזיון 2019

קישורים חיצוניים

 הערות שוליים 

קטגוריה:ארמניה באירוויזיון
קטגוריה:מדינות באירוויזיון 2019